Asiakirjat Tanskan kuningaskunnan, Irlannin, Norjan kuningaskunnan sekä Ison-Britannian ja Pohjois-Irlannin yhdistyneen kuningaskunnan liittymisestä Euroopan yhteisöihin - Pöytäkirja N:o 18 Uudesta Seelannista tulevan voin ja juuston tuonnista Yhdistyneeseen kuningaskuntaan



Virallinen lehti nro L 073 , 27/03/1972 s. 0173



Asiakirjat Tanskan kuningaskunnan, Irlannin, Norjan kuningaskunnan sekä Ison-Britannian ja Pohjois-Irlannin yhdistyneen kuningaskunnan liittymisestä Euroopan yhteisöihin - Pöytäkirja N:o 18 Uudesta Seelannista tulevan voin ja juuston tuonnista Yhdistyneeseen kuningaskuntaan 1 artikla 1. Yhdistyneellä kuningaskunnalla on oikeus tuoda siirtymäkauden aikana seuraavin edellytyksin Uudesta Seelannista tiettyjä määriä voita ja juustoa. 2. Edellä 1 kohdassa tarkoitetut määrät nostetaan: a) voin osalta viiden ensimmäisen vuoden aikana: vuonna 1973 165 811 tonniin vuonna 1974 158 902 tonniin vuonna 1975 151 994 tonniin vuonna 1976 145 085 tonniin vuonna 1977 138 176 tonniin b) juuston osalta: vuonna 1973 68 580 tonniin vuonna 1974 60 960 tonniin vuonna 1975 45 720 tonniin vuonna 1976 30 480 tonniin vuonna 1977 15 240 tonniin. Neuvosto voi määräenemmistöllä komission ehdotuksesta tehdä muutoksia näiden voi- ja juustomäärien välillä noudattaen kuitenkin maitona laskettua ilmoitettua tonnimäärää, joka vastaa yhteensä kyseisen vuoden osalta näille kahdelle tuotteelle määrättyjä määriä. 3. Edellä 2 kohdassa tarkoitettu määrä voita ja juustoa tuodaan Yhdistyneeseen kuningaskuntaan hintaan, jonka säilyttäminen cif-tasoisena Uuden Seelannin on taattava. Kyseinen hinta vahvistetaan tasolle, joka mahdollistaa sen, että Uusi Seelanti noudattaa sellaista hintaa, jota tämä maa on keskimäärin käyttänyt Yhdistyneen kuningaskunnan markkinoilla vuosien 1969, 1970, 1971 ja 1972 aikana. 4. Yhdistyneeseen kuningaskuntaan tämän pöytäkirjan määräysten mukaisesti tuodut tuotteet eivät voi olla yhteisön sisäisen kaupan kohteena eikä niitä voida viedä edelleen kolmansiin maihin. 2 artikla 1. Tuotaessa 1 artiklassa tarkoitettuja määriä voita ja juustoa Yhdistyneeseen kuningaskuntaan sovelletaan erityisiä maksuja. Liittymisasiakirjan 55 artiklan 1 kohdan b alakohtaa ei sovelleta. 2. Erityiset maksut vahvistetaan 1 artiklan 3 kohdassa tarkoitetun cif-hinnan ja kyseisten tuotteiden Yhdistyneessä kuningaskunnassa vallinneiden markkinahintojen perusteella tasolle, joka mahdollistaa voi- ja juustomäärien tehokkaan myynnin vaarantamatta yhteisön voin ja juuston myyntiä. 3 artikla Neuvosto toteuttaa määräenemmistöllä komission ehdotuksesta tarvittavat toimenpiteet 1 ja 2 artiklan määräysten täytäntöön panemiseksi. 4 artikla Yhteisö pyrkii edelleen edistämään maailmanmarkkinoilla vallitsevien olosuhteiden pikaista parantamista maitotuotteita koskevassa kansainvälisessä sopimuksessa tehdyn päätöksen mukaisesti. 5 artikla 1. Vuoden 1975 kuluessa neuvosto tarkastelee tilannetta voin osalta maailman tärkeimmissä tuottaja- ja kuluttajamaissa, erityisesti yhteisössä ja Uudessa Seelannissa vallitsevan tarjonta- ja kysyntätilanteen ja sen kehityksen perusteella. Tämän tarkastelun yhteydessä otetaan huomioon muun muassa seuraavat seikat: a) eteneminen maailmanlaajuisen ja tehokkaan maitotuotteita koskevan sopimuksen aikaansaamiseksi yhteisön ja muiden tärkeiden kuluttaja- ja tuottajamaiden kesken; b) Uuden Seelannin taloutensa ja vientinsä monipuolistamiseksi aikaansaaman kehityksen tärkeä merkitys, miltä osin on sovittu, että yhteisö pyrkii jatkamaan sellaista kauppapolitiikkaa, joka ei häiritse kyseisiä kehityspyrkimyksiä. 2. Tämän tutkimuksen perusteella neuvosto vahvistaa yksimielisesti komission ehdotuksesta tarvittavat toimenpiteet poikkeusjärjestelyn säilyttämiseksi Uudesta Seelannista tapahtuvan voin tuonnin ja siihen liittyvien yksityiskohtaisten sääntöjen osalta 31 päivän joulukuuta 1977 jälkeen. 3. Juuston tuonnin osalta määrättyä poikkeusjärjestelyä ei saa jatkaa enää 31 päivän joulukuuta 1977 jälkeen.